ΓΡΑΠΤΗ ΕΡΩΤΗΣΗ E-3954/97 υποβολή: Pierre Bernard-Reymond (PPE) προς την Επιτροπή (12 Δεκεμβρίου 1997)

Θέμα: Αιτιολογημένη γνώμη της Επιτροπής, της 17ης Φεβρουαρίου 1997, σύμφωνα με την οποία απαγορεύεται στο ασφαλιστικό ταμείο να διαθέτει οδοντιατρεία, ιατρεία και φαρμακεία από 1ης Ιουνίου 1997

Αληθεύει ότι η Επιτροπή εξέδωσε, στις 17 Φεβρουαρίου 1997, αιτιολογημένη γνώμη σύμφωνα με την οποία από 1ης Ιουνίου 1997 απαγορεύεται στο ασφαλιστικό ταμείο να διαθέτει οδοντιατρεία;

Απάντηση του κ. Monti εξ' ονόματος της Επιτροπής (13 Μαρτίου 1998)

Η Επιτροπή κίνησε εναντίον της Γαλλίας τη διαδικασία παράβασης για την ελλιπή μεταφορά ορισμένων ασφαλιστικών οδηγιών, βάσει του άρθρου 169 της Συνθήκης ΕΚ, ιδίως για την οδηγία 92/49/ΕΟΚ του Συμβουλίου της 18ης Ιουνίου 1992 για το συντονισμό των νομοθετικών, κανονιστικών και διοικητικών διατάξεων που αφορούν την πρωτασφάλιση, εκτός της ασφάλειας ζωής και για την τροποποίηση των οδηγιών 73/239/ΕΟΚ και 88/357/ΕΟΚ (τρίτη οδηγία για την πρωτασφάλιση εκτός της ασφάλειας ζωής ((ΕΕ L 228 της 11.08.1992. ))) και για την οδηγία 92/96/ΕΟΚ του Συμβουλίου της 10ης Νοεμβρίου 1992 για τον συντονισμό των νομοθετικών, κανονιστικών και διοικητικών διατάξεων που αφορούν την πρωτασφάλιση ζωής, και για την τροποποίηση των οδηγιών 79/267/ΕΟΚ και 90/619/ΕΟΚ (τρίτη οδηγία σχετικά με την ασφάλεια ζωής ((ΕΕ L 360 της 09.12.1992. ))). Στις 5 Μαρτίου 1997 απεστάλη στη Γαλλία αιτιολογημένη γνώμη.

Οι ανωτέρω οδηγίες που καθιερώνουν τις αρχές της χορήγησης έγκρισης και της προληπτικής εποπτείας και χρηματοοικονομικού ελέγχου από το κράτος μέλος καταγωγής της ασφαλιστικής επιχείρησης, εφαρμόζονται από την 1η Ιουλίου 1994. Στο πεδίο εφαρμογής τους περιλαμβάνονται, όσον αφορά τη Γαλλία, οι εξής μορφές επιχειρήσεων: sociιtι anonyme, sociιtι d'assurance mutuelle, institution de prιvoyance rιgie par le code de la sιιuritι sociale, institution de prιvoyance rιgie par le code rural, mutuelles rιgies par le code de la mutualitι:

Η Γαλλία θέσπισε και κοινοποίησε στην Επιτροπή τον νόμο 94/678 της 8ης Αυγούστου 19994 για την επικουρική ασφάλιση των μισθωτών καθώς και τον νόμο 94/679 της 8ης Αυγούστου που περιέχει διάφορες διατάξεις οικονομικής φύσης, με τους οποίους ενσωματώθηκαν στο εθνικό δίκαιο οι επίμαχες οδηγίες. Εντούτοις, η μεταφορά των δύο οδηγιών δεν είναι πλήρης, διότι οι προαναφερθέντες νόμοι δεν περιλαμβάνουν τις επιχειρήσεις της μορφής mutuelles rιgies par le code de la mutualitι.

Όσον αφορά ειδικότερα τη διαχείριση φαρμακείων και οδοντιατρείων από το ασφαλιστικό ταμείο, οι οδηγίες 92/49/ΕΟΚ και 92/96/ΕΟΚ θέσπισαν την αρχή της αποκλειστικότητα της ασφάλισης για κάθε επιχείρηση στην οποία έχει χορηγηθεί άδεια άσκησης ασφαλιστικής δραστηριότητας. Όμως η γαλλική νομοθεσία δεν τηρεί την εν λόγω απαίτηση, διότι η ασφαλιστική πτυχή των δραστηριοτήτων των ασφαλιστικών ταμείων και η εμπορική τους δραστηριότητα, καθώς και το κοινωνικό τους έργο, μέρος του οποίου αποτελεί η διαχείριση φαρμακείων και οδοντιατρείων που ασκούν, γίνονται από το ίδιο νομικό πρόσωπο. Η μεταφορά των τρίτων ασφαλιστικών οδηγιών επιτρέπει σε μια ασφαλιστική επιχείρηση να συνεχίσει να ασκεί τις ασφαλιστικές δραστηρότητες και να πραγματοποιεί κοινωνικό έργο, υπό την προϋπόθεση ότι θα αναθέσει τις δύο αυτές δραστηριότητες σε χωριστά νομικά πρόσωπα.

Οι οδηγίες 92/49/ΕΟΚ και 92/96/ΕΟΚ επιτρέπουν στις ασφαλιστικές επιχειρήσεις την άσκηση ορισμένων μόνον δραστηριοτήτων εκτός αυτών που απορρέουν άμεσα από την ασφαλιστική δραστηριότητα, στο μέτρο που οι εν λόγω δραστηριότητες επιτρέπουν στην ασφαλιστική επιχείρηση να ασκεί απρόσκοπτα την ασφαλιστική της δραστηριότητα. Εφόσον δεν υφίσταται σχέση μεταξύ αυτών των βοηθητικών δραστηριοτήτων και της ασφαλιστικής δραστηριότητας, η ασφαλιστική επιχείρηση δεν επιτρέπεται να ασκεί μέσω του ιδίου νομικού προσώπου αυτές τις δραστηριότητες.